ཁྱིམ་ཚང་སྨན་པས་ཞབས་ཞུ་སྒྲུབ་པའི་དམིགས་སའི་རང་བཞིན་ཆེ་རུ་གཏོང་ཆེད་ཁྲེང་ཀོན་ཆུས་ཀྱིས་ལས་ཀའི་བྱ་ཐབས་གསར་གཏོད་བྱས་ནས་ཁྱིམ་ཚང་སྨན་པས་ཞབས་ཞུ་བསྒྲུབ་རྒྱུ་དེ་རིགས་གཉིས་སུ་དབྱེ་ཡོད་ཅིང་།དེའི་ཞབས་ཞུ་སྒྲུབ་པའི་སྨན་ཁུག་ནང་རྨང་གཞིའི་ཞབས་ཞུའི་སྨན་ཁུག་དང་རིན་ཐང་འཕར་མའི་ཞབས་ཞུའི་སྨན་ཁུག་གཉིས་པོ་ཚུད་ཡོད།རྨང་གཞིའི་ཞབས་ཞུའི་སྨན་ཁུག་གིས་གཙོ་བོ་གཞི་རྩའི་སྨན་བཅོས་དང་གཞི་རྩའི་སྤྱི་པའི་ཞབས་ཞུའི་རྣམ་གྲངས་མཁོ་འདོན་བྱེད་ཀྱི་ཡོད་པ།དཔེར་ན།ཡུལ་མིའི་བདེ་ཐང་གི་གཟུགས་པོ་བརྟག་དཔྱད་དང་དེ་བཞིན་ཡིག་ཚགས་དོ་དམ་དང་།ལོ་བར་སོན་པའི་བྱིས་པའི་བདེ་ཐང་གཡོག་བྱེད།སྦྲུམ་མའི་བདེ་ཐང་གཡོག་བྱེད།རྒན་རྒོན་གྱི་བདེ་ཐང་གཡོག་བྱེད་སོགས་ཚུད་པ་མ་ཟད།ད་དུང་གཞི་རྩའི་སྤྱི་པའི་ཞབས་ཞུའི་རྣམ་གྲངས་དེ་རྒྱལ་ཁབ་ཀྱིས་རིན་མི་དགོས་པར་མཁོ་འདོན་བྱེད་ཀྱི་ཡོད།རིན་ཐང་འཕར་མའི་ཞབས་ཞུའི་སྨན་ཁུག་གིས་ཡུལ་མིའི་བདེ་ཐང་གི་གནད་དོན་གཙོ་བོ་ཕྱོགས་སྟོན་དུ་འཛིན་ནས་ཐུན་མོང་མ་ཡིན་པའི་ཞབས་འདེགས་ཞུ་ཡི་ཡོད།གྲྭ་བཞི་སྡེ་ཁུལ་གྱི་ཁྱིམ་ཚང་སྨན་པའི་ཁ་ཆད་ཞབས་ཞུའི་འགན་འཁུར་བ་ཚེ་པད་སྒྲོན་གྱིས་གསར་འགོད་པརནད་པས་ཁ་པར་བརྒྱབ་པ་སོགས་ཀྱི་བྱ་ཐབས་ཐོག་ནས་རང་ཉིད་ཀྱི་ཁྱིམ་ཚང་སྨན་པར་བདེ་ཐང་བློ་འདྲི་བྱེད་ཆོག་པ་མ་ཟད།ད་དུང་གཞི་རིམ་གྱི་སྨན་བཅོས་དུས་ཚོད་གཏན་འཁེལ་དང་ཡང་ན་ཁྱིམ་ཚང་གི་སྨན་པས་ཞིབ་ཕྲའི་ན་ཚར་གཞིགས་ནས་ཁྱིམ་དུ་སྨན་བཅོས་བྱེད་པར་ཡོང་གི་ཡོད།ཁྲག་ཤེད་མཐོ་བ་དང་གཅིན་སྙི་ཟགས་ཁུའི་ནད་སོགས་གཅོང་ནད་ཕོག་མཁན་ནད་པ་ཁག་གཅིག་དང་ལྷག་པར་དུ་འགྲོ་སྐྱོད་སྟབས་བདེ་མེད་པའི་ནད་པར་སྨན་པས་ཞབས་ཞུ་བསྒྲུབ་པའི་ཁ་ཆད་བྱས་རྗེས་ཁྱིམ་ཚང་སྨན་པས་ཁྱིམ་དུ་ཞབས་ཞུ་སྒྲུབ་པར་ཡོང་སྟེ་སྨན་བཅོས་བྱས་ནས་སྨན་སྤྲད་པར་སྨན་རིན་ངེས་ཅན་བསྡུ་ཡི་ཡོདཅེས་དཔེ་དྲངས་ནས་གསལ་བཤད་བྱས་བྱུང་།